মিরান্ডা কের
মিরান্ডা মে কের (ইংরেজি: Miranda May Kerr) (জন্ম: ২০ এপ্রিল, ১৯৮৩) একজন অস্ট্রেলীয় মডেল। তিনি মূলত পরিচিত ২০০৭ সালের মধ্যভাগ থেকে ভিক্টোরিয়া’স সিক্রেটের হয়ে মডেলিং করার জন্য। তিনি ভিক্টোরিয়া’স সিক্রেটের ক্যাম্পেইনে অংশগ্রহণকারী প্রথম অস্ট্রেলীয়। এছাড়া তিনি অস্ট্রেলীয় ফ্যাশন চেইন পোর্টম্যান, ও ডেভিড জোন্স লিমিটেডেরও প্রতিনিধিত্ব করেন। ১৩ বছর বয়স থেকেই তাঁর মডেলিং জগতে পদার্পণ। তাঁর প্রথম মডেলিং এজেন্সি ছিলো শে’স মডেলিং এজেন্সি। পরবর্তীতে ১৯৯৭ সালে ডলি ম্যাগাজিন ও ইম্পালস সুগন্ধীর এক যৌথ মডেল অনুসন্ধানের মাধ্যমে সুযোগ পেয়ে তাঁর পুরোদমে মডেলিং জগতে পদার্পণ।